hotchpotch/miracl-hf-unified huggingface dataset:
पोस्त
पोस्त (पॉपी, Poppy) या पोस्ता फूल देने वाला एक पौधा है जो पॉपी कुल का है। पोस्त भूमध्यसागर प्रदेश का देशज माना जाता है। यहाँ से इसका प्रचार सब ओर हुआ। इसकी खेती भारत, चीन, एशिया माइनर, तुर्की आदि देशों में मुख्यत: होती है। भारत में पोस्ते की फसल उत्तर प्रदेश, मध्य प्रदेश एवं राजस्थान में बोई जाती है। पोस्त की खेती एवं व्यापार करने के लिये सरकार के आबकारी विभाग से अनुमति लेना आवश्यक है। पोस्ते के पौधे से अहिफेन यानि अफीम निकलती है, जो नशीली होती है। "पोस्त" पश्तो भाषा का एक शब्द है।
पोस्ते का पौधा लगभग 60 सेंटीमीटर ऊँचा होता है। फूल सफेद, लाल, बैंगनी और पीले, इस प्रकार विभिन्न रंगों के होते हैं।
अफीमवाले पोस्ते के फूल लाल अथवा बहुत हलके बैंगनी रंग के, या सफेद, होते हैं। फल, जिसे 'डोडा' कहते हैं, चिकना और अंडाकार होता है। पोस्ते की दूसरी जातियों को, जिन्हें फूलों के लिये लगाया जाता है, "शर्ली पॉपीज" कहते हैं।
पोस्त मुख्यत: अफीम के लिये बोया जाता है। कच्चे डोडे पर तेज चाकू से धारियाँ बनाने पर, एक प्रकार का दूध निकलता है जो सूखकर गाढ़ा होने पर खुरच लिया जाता है। यही अफीम है। पोस्त के सूखे फल के छिलके को डोडा कहते हैं जिसे पानी में भिगोकर शेष रहे अफीम के निर्यास को घोलकर निकाल लिया जाता है। इसमें से मॉरफीन और कोडीन निकाले जाते हैं, जो दवाइयों में काम आते हैं। अफीम में साधारणत: 8 से 13 प्रतिशत मॉरफीन होता है, अधिक से अधिक 22.8 प्रति शत। एक एकड़ भूमि से लगभग 25 सेर अफीम निकल आती है।
बहुत से देशों में पोस्त की खेती उसके बीजों के लिये, जिन्हें खसखस या पोस्तदाना कहते हें, की जाती है। बीज सफेद या काले रंग के होते हैं। इनमें तेल की मात्रा 40 से 60 प्रतिशत तक होती है। तेल खाद्य सामग्री में काम आता है। बीज मिठाई, 'ठंढाई' आदि बनाने में उपयोगी हैं। खसखस में नशीला पदार्थ नहीं होता। यह औषधियुक्त भी मानी गई है तथा अपने पौष्टिक गुणों के कारण खसखस लोकप्रिय है। गढ़वाल जिले में पोस्त के हरे पत्तों से सब्जी भी बनाई जाती है। पोस्त के फल के अन्दर छोटे-छोटे बीज होते हैं जिन्हें खसखस के नाम से जाना जाता है। ये बीज मसालों एवं मिठाइयों में प्रयुक्त होते हैं। खसखस में अफीम की तरह नशा नहीं होता।
कोशिका कंकाल
प्रोटीनयुक्त जालिकावत तन्तु जो कोशिकाद्रव्य में मिलता है कोशिका कंकाल (Cytoskeleton / कोशिकापंजर) कहते हैं! इसका कार्य कोशिका को यांत्रिक सहायता, गति, आकार को बनाए रखना है!
वियतनाम का इतिहास
वियतनाम का इतिहास 2,700 वर्षों से भी अधिक कालखण्ड में फैला हुआ है। अन्तरराष्ट्रीय संबन्ध के मामले में इसके लिये सबसे महत्वपूर्ण चीन रहा है। वियतनाम के प्रागैतिहासिक काल में वँन लांग (2787–2858 BC) राजवंश की कथा आती है जिसके राज्य के अधीन वर्तमान चीन का ग्वांग्सी स्वायत्त क्षेत्र (Guangxi Autonomous Region) तथा ग्वांगडॉघ राज्य (Guangdong province) भी आते थे। इसके अलावा इसमें उत्तरी वियतनाम के क्षेत्र शामिल थे। इसके बाद 207 ईसा पूर्व से लेकर 938 ई तक चीनी मूल के कई राजवंशों ने वियतनाम पर शासन किया। इसके बाद वियतनाम स्वतंत्र हुआ। वियतनाम ने 1255 और 1285 के बीच चीनियों और मंगोलों के तीन आक्रमणों का करारा जबाब दिया। उन्नीसवीं शती के मध्य में फ्रांसीसियों ने वियतनाम पर अधिकार करके उसे अपना उपनिवेश बना लिया।
द्वितीय विश्वयुद्ध के समय जापान ने फ्रांसीसियों को वियतनाम से हटाकर उस पर अपना अधिकार कर लिया। युद्ध की समाप्ति पर फ्रांस ने अपनी खोयी सत्ता को पुनः स्थापित करने की चेष्टा की जिसके फलस्वरूप प्रथम हिन्दचीन युद्ध हुआ। वियतनाम की जीत हुई। जिनेवा समझौता हुआ जिसके अनुसार वियतनाम को दो भागों में विभक्त कर दिया गया और वादा किया गया कि लोकतांत्रिक चुनाव कराने के बाद देश को पुनः एक कर दिया जायेगा। किन्तु विभाजन होने के बाद शान्तिपूर्वक एकीकरण होने के बजाय वियतनाम युद्ध का जन्म हुआ। वियतनाम युद्ध का अन्त सन् १९७५ में हुआ।
सन् १९७५ के बाद भी वियतनाम को शीतयुद्ध के कारण तथा कंबोडिया में पोल पॉट के जातिसंहार के खिलाफ वियतनाम के आक्रमण के फलस्वरूप अन्तरराष्ट्रीय दमन और बिलगाव का दंश झेलना पड़ा। सन् 1986 में वियतनाम की साम्यवादी पार्टी ने अपनी आर्थिक नीति में चीन जैसा निजीकरण करना आरम्भ किया। सन् १९८५ के उपरान्त वियतनाम ने अच्छी आर्थिक प्रगति की है।
ईसापूर्व
2879–0258 हांग बंग वम्श (Hồng Bàng dynasty)
2879–1913 • Early Hồng Bàng
1912–1055 • Mid-Hồng Bàng
1054–258 • Late Hồng Bàng
257–207 Thục dynasty
207–111 Triệu dynasty
111–40 प्रथम चीनी आधिपत्य (1st Chinese domination)
ईसवी
40 ईसापूर्व – 43 ई त्रुंग बहनें (Trưng Sisters)
43–544 द्वितीय चीनी आधिपत्य (2nd Chinese domination)
544–602 Early Lý dynasty
602–938 3rd Chinese domination
939–967 Ngô dynasty
968–980 Đinh dynasty
980–1009 Early Lê dynasty
1009–1225 Later Lý dynasty
1225–1400 Trần dynasty
1400–1407 Hồ dynasty
1407–1427 4th Chinese domination
1428–1788 Later Lê dynasty
1527–1592 • Mạc dynasty
1545–1787 • Trịnh lords
1558–1777 • Nguyễn lords
1778–1802 Tây Sơn dynasty
1802–1945 Nguyễn dynasty
1858–1945 फ्रांसीसी उपनिवेश
1945 से -- गणतंत्र
निर्योग्यता
निर्योग्यता (Disability) एक व्यापक शब्द है जो किसी व्यक्ति के शारीरिक, मानसिक, ऐन्द्रिक, बौद्धिक विकास में किसी प्रकार की कमी को इंगित करता है। इसके लिए 'अशक्‍तता', 'नि:शक्‍तता' (विधि), 'अपंगता', अपांगता' आदि शब्दों का भी प्रयोग किया जाता है।
लेओनोर वात्लिग
लेओनोर एलिजाबेथ सेबालोस वाटलिंग (जन्म 28 जुलाई 1975) एक पुरस्कार विजेता स्पेनिश फिल्म अभिनेत्री और गायिका है।
वाटलिंग मैड्रिड, स्पेन में एक स्पेनिश पिता और एक ब्रिटिश माँ के यहाँ पैदा हुई थी। इनके तीन भाई बहन है जिनके साथ वह अंग्रेजी बोलती है। इनकी किशोरावस्था में ही इनके पिता का देहान्त हो गया था।
वह एक क्लासिक नर्तकी बनना चाहती थी, लेकिन एक घुटने की चोट ने इसे असंभव बना दिया. बाद में, वह लंदन के अभिनेता केंद्र में अभिनय सबक लेने के लिए चली गयी।
सूत्रकृमिविज्ञान
सूत्रकृमिविज्ञान (Nematology) के अन्तर्गत विभिन्न प्रकार के सूत्रकृमियों का अध्ययन किया जाता है। सूत्रकृमि (Nematodes) छोटे, पतले, खंडहीन तथा धागे जैसे द्विलैंगिक प्राणी होते हैं जिनके पाद नहीं होते हैं। इन्हें 'गोल कृमि' या 'धागा कृमि' भी कहा जाता है। इनकी अनेक प्रजातियां पौधों की जड़ों तथा उनके भूमिगत भागों पर पलती हैं जबकि कुछ पौधों के वायवीय भागों पर भी आक्रमण करती हैं। ये स्वयं भरण करके, पौधों में कार्यिकीय विकृतियां उत्पन्न करके तथा पौधों को अन्य जैविक एवं अजैविक प्रतिबलों के प्रति संवेदनशील बनाकर उन्हें अत्यधिक आर्थिक क्षति पहुंचाती हैं।
भारत की महत्वपूर्ण सूत्रकृमि संबंधी समस्याएं जड़ गांठ सूत्रकृमि (मेलाइडोगायने प्रजातियां) तथा रेनिफार्म (रोटिलैंकलस रेनिफार्मिस) सूत्रकृमि हैं जो सब्जियों तथा दलहनी फसलों पर लगते हैं। इनमें से गेहूं में लगने वाला अनाज का पुटि एवं बाली-कॉकल सूत्रकृमि, सुरंग बनाने वाला सूत्रकृमि (रोडोफोलस सिमिलेस) जो दक्षिण भारत की रोपण फसलों पर लगता है, हमारे देश के प्रमुख सूत्रकृमि हैं। साथ ही, पूर्वी भारत में धान की फसल में तने पर लगने वाला (डिटाइलेंकस एंगस्टस) तथा पत्ती और कली पर लगने वाला (एफेलेंकॉयडिस बेसेई) सूत्रकृमि इन फसलों को काफी क्षति पहुंचाते हैं। कुछ अन्य महत्वपूर्ण सूत्रकृमि हैं नीलगिरि पहाड़ियों में आलू में लगने वाली ग्लोबोडेरा प्रजातियां; सब्जियों, दलहनी एवं तिलहनी फसलों पर आक्रमण करने वाली रेटिलेंकस प्रजातियां, तथा दलहनी फसलों में लगने वाला सूत्रकृमि हेटेरोडेरा कैजानी।
बिदुपुर प्रखण्ड (वैशाली)
बिदुपुर प्रखण्ड हाजीपुर से १५ किमी पुरब की ओर स्थित है। मथुरा नामक ग्राम इसी प्रखण्ड में है।
बेटा सॅफ़ॅई तारा
बेटा सॅफ़ॅई, जिसका बायर नाम भी यही (β Cephei या β Cep) है, वृषपर्वा तारामंडल में स्थित एक तारा है। यह हमसे क़रीब ६९० प्रकाश-वर्ष की दूरी पर स्थित है और पृथ्वी से इसका औसत सापेक्ष कांतिमान (यानि चमक का मैग्निट्यूड) लगभग +३.१४ है, हालांकि यह एक परिवर्ती तारा है जिसकी चमक ऊपर-नीचे होती रहती है। इस तारे के नाम पर परिवर्ती तारों की एक विशेष श्रेणी का नामकरण किया गया है जिसके सददास्यों को बेटा सॅफ़ॅई परिवर्ती तारे बुलाया जाता है।
अरबी भाषा में बेटा सॅफ़ॅई को "अल-फ़िरक़ा" () के पारम्परिक नाम से जाना जाता है, जिसका अर्थ "(भेड़ों का) झुण्ड" होता है। यही शब्द हिंदी में भी "समुदाय" के अर्थ से प्रयोगित है।
पृथ्वी से एक दिखने वाला बेटा सॅफ़ॅई वास्तव में तीन तारों का बहु तारा मंडल है, जिनमें से दो तो द्वितारे में एक-दूसरे से गुरुत्वाकर्षण के बंधन में बंधे हैं और तीसरा शायद केवल देखने में इनके समीप लगता है लेकिन है नहीं। द्वितारे के मुख्य तारा (जिसे बेटा सॅफ़ॅई ए या β Cep A कहा जाता है) एक B2 IIIev श्रेणी का नीला दानव तारा है। इसकी श्रेणीकरण में 'ev' का मतलब है कि इसके वर्णक्रम (स्पॅक्ट्रम) में बदलाव होते रहते हैं। इस तारे का द्रव्यमान (मास) सूरज के द्रव्यमान का १२ गुना और व्यास (डायामीटर) सूरज के व्यास का ९ गुना है। इसकी चमक हमारे सूरज की चामक की ३६,९०० गुना है और इसका सतही तापमान लगभग २६,७०० कैल्विन है। इसकी आयु केवल ५ करोड़ साल है (तुलना के लिए हमारे सूरज की आयु का अंदाज़ा ४.५ अरब वर्ष लगाया जाता है)।
दण्ड प्रक्रिया संहिता, १९७३ (भारत)
दण्ड प्रक्रिया संहिता, १९७३ (Code of Criminal Procedure, 1973) भारत में आपराधिक कानून के क्रियान्यवन के लिये निर्मित दण्ड प्रक्रिया है। यह सन् १९७३ में पारित हुआ तथा १ अप्रैल १९७४ से लागू हुआ।
'सीआरपीसी' दंड प्रक्रिया संहिता का संक्षिप्त नाम है। जब कोई अपराध किया जाता है तो सदैव दो प्रक्रियाएं होती हैं, जिन्हें पुलिस अपराध की जांच करने में अपनाती है। एक प्रक्रिया पीड़ित के संबंध में और दूसरी आरोपी के संबंध में होती है। सीआरपीसी में इन प्रक्रियाओं का ब्योरा दिया गया है। 'आइपीसी' भारतीय दंड संहिता का संक्षिप्त नाम है।
कुछ प्रकार के मानव व्यवहार ऐसे होते हैं जिसकी कानून इजाजत नहीं देता। ऐसे व्यवहार करने पर किसी व्यक्ति को उनके परिणामों का सामना करना पड़ता है। खराब व्यवहार को अपराध या जुर्म कहते हैं और इसके परिणाम को दंड कहा जाता है। जिन व्यवहारों को अपराध माना जाता है उनके बारे में और हर अपराध से संबंधित दंड के बारे में ब्योरा मुख्यतया आइपीसी में दिया गया है।
जब कोई अपराध किया जाता है, तो सदैव दो प्रक्रियाएं होती हैं, जिन्हें पुलिस अपराध की जांच करने में अपनाती है। एक प्रक्रिया पीड़ित के संबंध में और दूसरी आरोपी के संबंध में होती है। सीआरपीसी में इन दोनों प्रकार की प्रक्रियाओं का ब्योरा दिया गया है।दंड प्रक्रिया संहिता के द्वारा ही अपराधी को दंड दिया जाता है !
चंदेनी
चंदेनी भिवानी जिले में मौजूद एक अत्यधिक प्रचलित ग्रामीण क्षेत्र है| यह ग्राम भारतीय थलसेना में किसी एक गाँव से सर्वाधिक सैनिक पैदा करने के लिये प्रसिद्ध है जो रिकॉर्ड लगभग बीस साल से अपरिवर्तित है| अरावली पर्वत श्रृंखला की एक शाखा इस गाँव के इलाकों को छूती हुई निकलती है| इसी श्रृंखला की एक पहाड़ी के समीप यह गाँव बसा है जहाँ भूवैज्ञानिकों ने ग्रेफाईट के स्रोत होने की पुष्टि की है|
भारतीय सेना में कुल सैनिकों की संख्या लगभग 11,00,000 सैनिक हैं, जिनमें से जाट रेजीमेंट की चौंतीस रेजिमेंट हैं| इन सभी में कुल सैनिकों की संख्या (शुदा-अफसर) का सर्वाधिक अंश चंदेनी गाँव को जाता है| यह जाट रेजिमेंट का लगभग दो प्रतिशत है तथा सम्पूर्ण भारतीय थल सेना का लगभग शून्य दशमलव एक प्रतिशत है| इस रिकॉर्ड का दूसरा हकदार भिवानी जिले का ही एक गाँव, हालुवास रहा है|
माना जाता है कि इस गाँव की स्थापना लगभग उन्नीस सौ दस ईस्वी के दशक में चंदा नाम की एक औरत के नाम पर पर हुई थी| यह औरत उस समय अपने पति और बाकी के परिवार के साथ बामला को छोड़ कर यहाँ आई थी| ये लोग वहाँ से किसी क़त्ल की घटना के पश्चात बचते बचाते पहुचे थे| यहाँ उन्होंने स्थायी ज़मीन का अधिग्रहण किया तथा लगभग पूरे गाँव की ज़मीन को चंदा ग्रेवाल ने बीस रुपये में खरीदा था|
यहाँ के लोग मूल रूप से खेती करते हैं। परन्तु इन लोगों में सेना में भारती होने का एक गहरा लगाव देखा गया है। गाँव के लगभग नब्बे प्रतिशत पुरुष अपने जीवन में कभी ना कभी भारतीय सेना का हिस्सा रह चुके हैं| लगभग हर घर में कोई ना कोई पुरुष भारतीय सशस्‍त्र सेनाओं (थल, जल अथवा वायु) में कार्यरत् है अथवा सेवानिवृत्त हो चुका है।
शुष्क ज़मीन होने की वजह से यहाँ जल स्तर बहुत नीचे है| गाँव में से एक नहर भी गुज़रती है जो लगभग पन्द्रह सालों से सूखी पड़ी है| अतः यहाँ के लोग भूमिगत पानी की मोटर लगाते हैं जो गहरे-गहरे कूओं में उतारी जाती हैं| इन कूओं की गहराई लगभग दो सौ फीट तक जाति है| यहाँ की मुख्य फ़सल हैं बाजरा, गेहूं, ज्वार और चना|
जैक्विलीन बिसेट
जैक्विलीन बिसेट () (जन्म 13 सितम्बर 1944) एक अंग्रेज अभिनेत्री हैं। यह चार गोल्डन ग्लोब अवार्ड्स और एक एमी अवार्ड के लिए नामित हो चुकी हैं। इन्हें "बुलेट" (1968), "एयरपोर्ट" (1970), "द डीप" (1977) व "क्लास" (1983) जैसी फिल्मों और टी वी श्रृंखला "निप/टक" में इनकी भूमिकाओं के लिए जाना जाता है। इन्होंने कई फ्रेंच प्रस्तुतियों में भी काम किया है तथा "ला सेरेमोनी" (1995) में इनके कैथरीन नाम के किरदार के लिए इनका सीज़र पुरस्कार के लिए नामांकन भी हुआ। 2010 में इन्हें लीजन ऑफ ऑनर से सम्मानित किया गया था।
छन्दाश्रित
छन्दाश्रित ऐसे छंद हैं जो बहुत लोकप्रिय हो गए हों और कवियों द्वारा विशेष रूप से अपनाये गये हों तथा जिनके नाम पर कवियों ने अपने मुक्तकों के कोश या संग्रह का नाम भी रखा हो। जैसे दोहा छंद पर अपभ्रंश में राम सिह ने पाहुड़दोहा नामकी रचना लिखी। हिंदी में इसी तरह की रचना ढोलामारुरा दुहा है। तुलसीदास ने भी दोहों के संग्रह का नाम दोहावली रखा।  इसी तरह गुंडलिया छंद पर गिरधरदास ने कुंडलिया-गिरधरदास लिखा
राबर्ट्सगंज
राबर्ट्सगंज (Robertsganj), जिसका औपचारिक नाम है सोनभद्र नगर (Sonbhadra City) है, भारत के उत्तर प्रदेश राज्य के सोनभद्र ज़िले में स्थित एक नगर है।
यह शहर उत्तर प्रदेश के दक्षिणी पूर्वी कोने पर स्थित है। सोनभद्र जिले का गठन 4 मार्च 1989 को मिर्जापुर जनपद के दक्षिणी हिस्से को अलग करके बनाया गया। सोन, कर्मनाशा, चंद्रप्रभा, रिहंद, रेणू, घग्गर इत्यादि नदियां इसके ग्रामीण इलाकों से होकर बहती हैं। इस शहर का नामकरण ब्रिटिश-राज में अंग्रेजी सेना के "फिल्ड मार्शल फ्रेडरिक रॉबर्ट" के नाम पर हुआ था।
देवकीनंदन खत्री के सुप्रसिद्ध उपन्यास चंद्रकांता और चंद्रकांता संतति के कथा की पृष्ठभूमि विजयगढ़ है। विजयगढ़ का किला राबर्ट्सगंज के पास और सोनभद्र जिले में ही स्थित है।
यह शहर विन्ध्य और कैमूर की पहाड़ियों के बीच छोटा नागपुर पठार पर स्थित है। आस-पास के क्षेत्रों में बहुतायत में मिलने वाली गुफाओं के भित्ति-चित्र और चट्टानों पर की गई चित्रकारी से इस बात के प्रमाण मिलते हैं कि ये क्षेत्र प्रागैतिहासिक काल से ही मानव की गतिविधियों का केंद्र रहा है। रॉबर्ट्सगंज की समुद्रतल से औसत ऊंचाई 330 मीटर है। रॉबर्ट्सगंज उपोष्णकटिबंधीय क्षेत्र में आता है जहां गर्मियों और सर्दियों के तापमान में काफी अंतर पाया जाता है। ग्रीष्मकाल में यहां का औसत तापमान 32 से 42 सेंटीग्रेड के बीच तथा शीतकाल में 2 से 15 सेंटीग्रेड के बीच रहता है। जुलाई से अक्टूबर के बीच इस शहर का मौसम सुहावना रहता है।
साल 2011 की भारत की जनगणना के मुताबिक रॉबर्ट्सगंज सोनभद्र जिले का एक नगरपालिका परिषद है। रॉबर्ट्सगंज की कुल जनसंख्या 36,689 है जिसमें पुरुषों की आबादी 19,294 और महिलाओं की आबादी 17,395 है।
इस शहर के बाहरी इलाकों में कई सुंदर प्राकृतिक और ऐतिहासिक पर्यटन स्थल हैं:
षट्कर्म
षट्कर्म (अर्थात् 'छः कर्म') हठयोग में बतायी गयी छः क्रियाएँ हैं। षटकर्म द्वारा सम्पूर्ण शरीर की शुद्धि होती है एवं देह निरोग रहता है। ये षटकर्म निम्नलिखित हैं-
नेति : नेति के दो प्रकार होते हैं -
1. जलनेति
2. सूत्रनेति
अन्य: 1-तेलनेति 2-दुग्धनेेति ।
धौति : धौति (धोना) बारह प्रकार की होती है -
1. वातसार धौति
2. वारिसार धौति
3. बहिव्सार धौति
4.बहिष्कृत धौति
5.दन्तमूल धौति
6.जिव्हामूल धौति
7.कर्णरन्ध्र धौति
8.कपाल रन्ध्र धौति
9. दण्ड धौति
10. वमन धौति
11. वस्त्र धौति
12. मूलशोधन धौति
नारायण दास ग्रोवर
महात्मा नारायण दास ग्रोवर (15 नवम्बर 1923 - 6 फ़रवरी 2008) भारत के महान शिक्षाविद थे। वे आर्य समाज के कार्यकर्ता थो जिन्होने 'दयानन्द ऐंग्लो-वैदिक कालेज आन्दोलन' (डीएवी आंदोलन) के प्रमुख भूमिका निभायी। उन्होने अपना पूरा जीवन डीएवी पब्लिक स्कूलों के विकास में लगा दिया। उन्होंने इस संस्था की आजीवन अवैतनिक सेवा प्रदान की। वे डीएवी पब्लिक स्कूल पटना प्रक्षेत्र के क्षेत्रीय निदेशक के साथ-साथ डीएवी कालेज मैनेजिंग कमेटी नई दिल्ली के उपाध्यक्ष थे। महात्मा ग्रोवर के द्वारा प्रारम्भ किये सन्कल्प DAV सन्कल्प सर्व शिक्षा DAV सन्कल्प नेत्र ज्योति के माध्यम से हजारो उपेक्षितों जनजातियों गरीब बेसहारा अनाथ बच्चो की शिक्षा और दयानंद नेत्रालय खूंटी में 40 हज़ार से ऊपर मोतियाबिंद के ऑपरेशन 1983 से लाखों रोगियो की निःशुल्क चिकित्सा ये कार्य उनके अन्यंतम सहयोगी पद्मभूषण कड़िया मुंडा, गोंविन्द चन्द्र महतो, रोशन लाल शर्मा , राजेन्द्र आर्य, शत्रुघ्न लाल गुप्ता, प्रेम आर्य के प्रयास से आज भी चल रहा है, इन्ही सेवा कार्य हेतु महात्मा ग्रोवर द्वारा स्थापित Sarvangin Gram Vikas Sanstha, द्वारा कई स्कूल जनजातिय एरिया में संचालित है खूंटी के नागरिकों द्वारा आज भी उनके द्वारा प्रारम्भ कार्य जनसहयोग से सुचारु रूप से चल रहे है, इन कार्यो में भारत सरकार और वैदेशिक संस्थाएं सहयोगी है , प्रति दिन 10निशुल्क मोतियाबिंद के ऑपरेशन किये जा रहे है 3 एकड़ में फैले इस अस्पताल आज एक शोध का विषय है स्मृति में महात्मा के सन्कल्प को आज कड़िया मुंडा जी आगे बढ़ा रहे है ।
महात्मा नारायण दास ग्रोवर का जन्म ईशल्केल में हुआ था जो अब पाकिस्तान में है। वर्ष 1939 में मैट्रिक करने के बाद नारायण दास ने स्नातक की शिक्षा लाहौर के डीएवी कॉलेज से ली। पंजाब विश्वविद्यालय से रसायन विज्ञान में मास्टर डिग्री ग्रहण करने के उपरान्त उन्होने लाहौर के डीएवी कालेज में सन् १९४५ में शिक्षण आरम्भ किया। भारत के विभाजन के उपरान्त वे अम्बाला नगर के डीएवी कॉलेज में सन् १९६० तक अपनी सेवाएँ दीं।
आप वर्ष 1960 में ही अबोहर डीएवी कॉलेज के संस्थापक प्राचार्य बन गये। यहां ये वर्ष 1977 तक कार्यरत रहे। इस दौरान मिजाज से कर्मयोगी नारायण दास ने अबोहर व फाजिल्का इलाके में करीब एक दर्जन से भी अधिक शिक्षण संस्थाओं की स्थापना की। वर्ष 1977 से 1982 तक आपने डीएवी कॉलेज हिसार का भी सफल संचालन किया। इस दौरान आपने पंजाब विश्वविद्यालय में सीनेट सदस्य व कुरुक्षेत्र विश्वविद्यालय हरियाणा में स्पोर्ट्स कमेटी के अध्यक्ष पद को भी सुशोभित किया।
बाद में उन्होंने बिहार की ओर रुख किया और बिहार, बंगाल, ओडिशा और झारखंड के सुदूरवर्ती पिछड़े और आदिवासी बहुल इलाकों में 200 से भी अधिक स्कूलों की स्थापना की, जो आज भी सफलता पूर्वक संचालित हो रहे हैं। यह उनके दलित, पिछड़े और शिक्षा से वंचित आदिवासी बच्चों के प्रति विशेष लगाव का सूचक है। उन्होंने युद्ध में शहीद होनेवाले सैनिकों के बच्चों व नारी शिक्षा को बढ़ावा देने के लिए कई डीएवी स्कूलों में लड़कियों के लिए निःशुल्क शिक्षा की व्यवस्था की।
मानव सेवा के लिए समर्पित नारायण दास ने भुज के भूकंप-पीड़ितों, ओडिशा के तूफान पीड़ितों, बिहार के बाढ़ पीड़ितों और दक्षिण भारत में आये सुनामी के पीड़ितों की सहायता में न केवल स्वयं आगे रहे बल्कि शिक्षकों, विद्यार्थियों व अभिभावकों को भी जरूरतमंदों की सहायता के लिए प्रेरित किया।
भूमि सुधार
भूमि सुधार (Land reform) के अन्तर्गत भूमि से संबन्धित कानूनों तथा प्रथाओं में परिवर्तन आते हैं। यह सरकार द्वारा आरम्भ की जाती है या सरकार के समर्थन से चलायी जाती है जिसमें मुख्यतः कृषि भूमिं के पुनर्वितरण पर बल दिया जाता है।
ऑक्सीजन चक्र
ओक्सिजमन च्क्र्--ओक्सिजन जैव मण्डल मे एक महतवपुर्न भुमिका निभाता है इस्मे ओक्सिजन विभिन्न रासायनिक रुपो मे एक च्हक्रिय क्रम के तहत वातावरण से जिव धारियो तक पहुच्हता है और फिर वातावरण को वापस कर दिया जाता है।
राष्‍ट्रीय विधि सेवा प्राधिकरण
भारत में राष्‍ट्रीय विधि सेवा प्राधिकरण (National Legal Services Authority (NALSA)) का गठन विधिक सेवा प्राधिकरण अधिनियम, 1987 के तहत किया गया। इसका काम कानूनी सहायता कार्यक्रम लागू करना और उसका मूल्यांकन एवं निगरानी करना है। साथ ही, इस अधिनियम के अन्तर्गत कानूनी सेवाएं उपलब्ध कराना भी इसका काम है।
प्रत्येक राज्य में एक राज्य कानूनी सहायता प्राधिकरण तथा प्रत्येक उच्च न्यायालय में एक उच्च न्यायालय कानूनी सेवा समिति गठित की गई है। जिला कानूनी सहायता प्राधिकरण और तालुका कानूनी सेवा समितियां जिला और तालुका स्तर पर बनाई गई हैं। इनका काम नालसा की नीतियों और निर्देशों को कार्य रूप देना और लोगों को निशुल्क कानूनी सेवा प्रदान करना और लोक अदालतें चलाना है। राज्य कानूनी सहायता प्राधिकरणों की अध्यक्षता संबंधित जिले के मुख्य न्यायाधीश और तालुका कानूनी सेवा समितियों की अध्यक्षता तालुका स्तर के न्यायिक अधिकारी करते हैं।
नालसा देश भर में कानूनी सहायता कार्यक्रम और योजनाएँ लागू करने के लिए राज्य कानूनी सेवा प्राधिकरण पर दिशानिर्देश जारी करता है।
मुख्य रूप से राज्य कानूनी सहायता प्राधिकरण, जिला कानूनी सहायता प्राधिकरण, तालुक कानूनी सहयता समितियों आदि को निम्नलिखित दे कार्य नियमित आधार पर करते रहने की जिम्मेदारी सौंपी गई है— निशुल्क कानूनी सेवाओं में निम्नलिखित शामिल हैं—
विकिसम्मेलन भारत
विकिसम्मेलन भारत या (विकिकान्फेरेन्स इण्डिया) (अंग्रेजी :Wikiconference India) जो भारत में पहली बार मुम्बई शहर में १८ से २० नवम्बर २०११ को हुई थी। जिसका आयोजन मुम्बई विश्वविद्यालय में आयोजित किया गया था और इसका उद्घाटन विकिपीडिया के संस्थापक जिमी वेल्स ने किया था। होने वाली पहली कान्फरेन्स थी जो मुम्बई विश्वविद्यालय में १८-१९-२० नबम्वर २०११ को आयोजित हुई थी।
मुम्बई सम्मेलन के बाद भारत में दूसरी बार २०१६ में विकिसम्मेलन का आयोजन चंडीगढ़ के मोहाली में स्थित चंडीगढ़ ग्रुप ऑफ़ कॉलेज में ५ अगस्त से ७ अगस्त २०१६ तक हुआ। जिसमें देश के विभिन्न शहरों से विकिमीडियन्स मौजूद थे ,साथ ही नेपाल , कनाडा ,चीन तथा बांग्लादेश से भी कई विकिमीडियन भी मौजूद थे।
सम्मेलन में कुल १०३+ को ट्रैवल छात्रवृत्ति प्रदान की गई थी।  इस सम्मेलन मुख्य मेहमान के तौर विकिमीडिया के कई सदस्य - कैथरीन महेर ,आसफ़ बार्तव ,नतालिया टिमकिव ,थाई फ्लेनेगन , मारिया क्रूज़ तथा पंजाबी कवि तथा लेख सुरजीत पातर , सीआईएस के सुनील अब्राहम तथा विकिमीडिया इंडिया के योहान थॉमस थे।
फ्रीस्टाइल तैराकी
फ्रीस्टाइल तैराकी तैराकी की एक अनियमित शैली है जो अंतरराष्ट्रीय तैराकी महासंघ (फीना) के नियमों के अनुसार तैराकी प्रतियोगिताओं में इस्तेमाल होती है। फ्रंट क्राल स्ट्रोक लगभग सार्वभौमिक रूप से फ्रीस्टाइल तैराकी के दौरान प्रयोग किया जाता है, चूंकि यह शैली आम तौर पर सबसे तेज होती है। इसी वजह से "फ्रीस्टाइल" को "फ्रंट क्राल" का पर्याय भी माना जाता है।
फ्रीस्टाइल तैराकी में आठ सामान्य प्रतियोगिताएं होती हैं, जिनके लिए या तो लंबे जलमार्ग (50 मीटर पूल) या संक्षिप्त जलमार्ग (25 मीटर पूल) का प्रयोग होता है।
तत्त्व (जैन धर्म)
जैन तत्त्वमीमांसा सात (कभी-कभी नौ, उपश्रेणियाँ मिलाकर) सत्य अथवा मौलिक सिद्धांतों पर आधारित है, जिन्हें तत्त्व कहा जाता है। यह मानव दुर्गति की प्रकृति और उसका निदान करने का प्रयास है। प्रथम दो सत्यों के अनुसार, यह स्वयंसिद्ध है कि जीव और अजीव का अस्तित्व है। तीसरा सत्य है कि दो पदार्थों, जीव और अजीव के मेल से, जो योग कहलाता है, कर्म द्रव्य जीव में प्रवाहित होता है। यह जीव से चिपक जाता है और कर्म में बदल जाता है। चौथा सत्य बंध का कारक है, जो चेतना (जो जीव के स्वभाव में है) की अभिव्यक्ति को सीमित करता है। पांचवां सत्य बताता है कि नए कर्मों की रोक (संवर), सही चारित्र (सम्यकचारित्र), सही दर्शन (सम्यकदर्शन) एवं सही ज्ञान (सम्यकज्ञान) के पालन के माध्यम से आत्मसंयम द्वारा संभव है। गहन आत्मसंयम द्वारा मौजूदा कर्मों को भी जलाया जा सकता, इस छटवें सत्य को "निर्जरा" शब्द द्वारा व्यक्त किया गया है। अंतिम सत्य है कि जब जीव कर्मों के बंधन से मुक्त हो जाता है, तो मोक्ष या निर्वाण को प्राप्त हो जाता है, जो जैन शिक्षा का लक्ष्य है।
जैन धर्म के अनुसार आत्मा (जीव) एक वास्तविकता के रूप में मौजूद है। आत्मा जिस शरीर में रहती है, आत्मा का उससे अलग अस्तित्व होता है। चेतना और उपयोग (ज्ञान और धारणा) जीव के लक्षण होते है। हालाँकि, जीव जन्म और मृत्यु दोनों का बोध करता है, पर असलियत में इसका निर्माण और विनाश नहीं होता है। मृत्यु और जन्म केवल जीव के एक अवस्था के खत्म होने और अगली दशा के शुरू होने को दर्शाती है।
कर्मों की आमद को आस्रव कहतें हैं। यह तब होता है, जब मन, संवाद और शरीर की गतिविधियों द्वारा उत्पन्न स्पंदन के कारण कर्म कण आत्मा की ओर आकर्षित होते हैं| तत्त्वार्थसूत्र 6:1-2 के अनुसार, "मन, संवाद और शरीर की गतिविधियों को योग कहते हैं। इन तीन क्रियाओं के कारण आस्रव या कर्मों की आमद होती है।"
कर्मों का असर चेतना से जुडने पर ही होता है। चेतना के साथ कर्मों के इस बंधन को बंध कहते हैं। हालाँकि, केवल योग या गतिविधियों के माध्यम से ही बंध नहीं होता। बंध के कई कारणों में से, राग मुख्य कारण है। वस्तुतः, कर्म के चिपकने का कारण आत्मा का चिपचिपापन है, जो विभिन्न रागों और मानसिक स्वभाव के अस्तित्व की वजह से है।
कर्मों की रोक को संवर कहतें हैं। मुक्ति या आत्मबोध की ओर पहला कदम, यह सुनिश्चित करना है कि जिन रास्तों से कर्म आत्मा में प्रविष्ट हो रहे हैं, वे बंद किये जाएँ और नए कर्म इकट्ठे न हों। इसे कर्मों के अंतर्वाह को रोकना या संवर कहा जाता है।
पहले से एकत्रित कर्मों का नाश करना या झाडना निर्जरा कहलाता है। निर्जरा दो प्रकार की होती हैं-
आत्मा की मुक्ति या कर्मों से छुटकारा को मोक्ष कहते हैं। यह आत्मा के अस्तित्व की आनंदित अवस्था है, जो कर्मों के बंधन से, संसार से और जन्म मरण के चक्र से पूरी तरह मुक्त होती है। एक मुक्त आत्मा अपने सच्ची और मूल प्रकृति- अनंत सुख, अनंत ज्ञान और अनंत दर्शन को पा लेती है। ऐसी आत्मा को सिद्ध या परमात्मा कहा जाता है और सर्वोच्च आत्मा या भगवान मानी जाती है।पृष्ठ क्रमाँक ८४ पुस्तक भारतीय दर्शन लेखिका शोभना निगम आई॰ऍस॰बी॰ऍन॰ 978-81-208-2416-4
मैक्सीमिलियन शेल
मैक्सीमिलियन शेल (जन्म 8 दिसम्बर 1930; मृत्यु 1 फ़रवरी 2014) एक ऑस्ट्रिया में जन्मे स्विस अभिनेता थे, जिन्होंने 1961 में "जजमेंट एट नूरेमबर्ग" में अपनी भूमिका के लिए सर्वश्रेष्ठ अभिनेता के लिए अकादमी पुरस्कार जीता था। यह एक लेखक भी हैं तथा कई फिल्मों के निर्देशक और निर्माता रहें हैं। शेल "द ओडेसा फ़ाइल" में अपने सह कलाकार जॉन वोइट व मार्शलीन बर्ट्रेंड की पुत्री अभिनेत्री एंजेलिना जोली के धर्म पिता हैं।
अपराजिता (फॉण्ट)
अपराजिता विंडोज़ विस्टा, विंडोज़ ७ तथा विंडोज़ सर्वर २००८ में प्रयुक्त एक ओपनटाइप यूनिकोड हिन्दी फॉण्ट है। यह सर्वप्रथम विंडोज़ विस्टा में आया था।
अपराजिता सुन्दर बनावट वाला फॉण्ट है जो कि ग्राफिक्स कार्यों हेतु उपयुक्त है हालाँकि यह छोटे फॉण्ट आकार में स्पष्ट नहीं दिखता। यह बड़े फॉण्ट आकार में शीर्षक (हैडिंग) आदि लिखने हेतु उपयुक्त है।
अपराजिता में देवनागरी के कुछ संयुक्ताक्षरों के वर्णखण्ड (ग्लिफ) नहीं हैं जैसे शृ, ंक आदि जिस कारण यह संस्कृत टैक्स्ट के प्रदर्शन एवं मुद्रण हेतु उपयुक्त नहीं।
कोकिला (फॉण्ट)
कोकिला विंडोज़ विस्टा, विंडोज़ ७ तथा विंडोज़ सर्वर २००८ में प्रयुक्त एक ओपनटाइप यूनिकोड हिन्दी फॉण्ट है। यह सर्वप्रथम विंडोज़ विस्टा में आया था। यह मुख्यतः दस्तावेजों में हिन्दी टैक्स्ट के प्रदर्शन हेतु बनाया गया है।
कोकिला सुन्दर बनावट वाला फॉण्ट है जो कि ग्राफिक्स कार्यों हेतु उपयुक्त है हालाँकि यह बहुत छोटे फॉण्ट आकार में स्पष्ट नहीं दिखता। यह सामान्य एवं बड़े फॉण्ट साइज में मुद्रण हेतु उपयुक्त है। यह कुछ हद तक चाणक्य फॉण्ट जैसा दिखता है।
कोकिला में देवनागरी के कुछ संयुक्ताक्षरों के वर्णखण्ड (ग्लिफ) नहीं हैं जैसे शृ, ंक आदि जिस कारण यह संस्कृत टैक्स्ट के प्रदर्शन एवं मुद्रण हेतु उपयुक्त नहीं।
उत्साह (फॉण्ट)
उत्साह विंडोज़ विस्टा, विंडोज़ ७ तथा विंडोज़ सर्वर २००८ में प्रयुक्त एक ओपनटाइप यूनिकोड हिन्दी फॉण्ट है। यह सर्वप्रथम विंडोज़ विस्टा में आया था। यह मुख्यतः दस्तावेजों में हिन्दी टैक्स्ट के प्रदर्शन हेतु बनाया गया है।
उत्साह एक स्पष्ट रूप से पठनीय फॉण्ट है जो कि स्क्रीन रीडिंग हेतु उपयुक्त है। यह हूबहू कृतिदेव १० फॉण्ट जैसा दिखता है।
उत्साह में देवनागरी के कुछ संयुक्ताक्षरों के वर्णखण्ड (ग्लिफ) नहीं हैं जैसे शृ, ंक आदि जिस कारण यह संस्कृत टैक्स्ट के प्रदर्शन एवं मुद्रण हेतु उपयुक्त नहीं।
लोहित (फॉण्ट)
लोहित लिनक्स हेतु एक भारतीय भाषायी यूनिकोड फॉण्ट परिवार है। यह उबुंटू, रैड हैट, फेडोरा आदि कई लिनक्स वितरणों में डिफॉल्ट भारतीय भाषायी फॉण्ट होता है। यह रैड हैट द्वारा विकसित किया गया था तथा वर्तमान में फेडोरा परियोजना की देख-रेख में है।
लोहित स्पष्ट बनावट वाला फॉण्ट हैं जो कि छोटे फॉण्ट आकार में भी पठनीय हैं। "लोहित देवनागरी" हिन्दी, संस्कृत आदि देवनागरी लिपि वाली भाषाओं हेतु फॉण्ट है। लोहित देवनागरी में देवनागरी संयुक्ताक्षर अन्य हिन्दी फॉण्टों की तुलना में काफी सही रूप में प्रकट होते हैं। यह भारतीय रुपया चिह्न को शामिल करने वाले पहले यूनिकोड फॉण्टों में से एक था।
२००४ में रैड हैट ने जीपीऍल के तहत पाँच मुक्त स्रोत भारतीय भाषायी फॉण्ट जारी किये। २०११ में रैड हैट ने लाइसेंस बदलकर SIL OFL 1.1 लाइसेंस कर दिया। फॉण्टों का नाम लोहित रखा गया जिसका अर्थ संस्कृत में लाल होता है। वर्तमान में इस फॉण्ट परिवार में १६ भारतीय भाषाओं का समर्थन है:- असमिया, बांग्ला, देवनागरी (हिन्दी, कश्मीरी, कोंकणी, मैथिली, मराठी, नेपाली, सिन्धी), गुजराती, कन्नड़, मलयालम, ओड़िया, पंजाबी, तमिल तथा तेलुगू। अब लोहित फॉण्टों के विकास एवं सुधार का कार्य फेडोरा परियोजना के हाथों में है।
लोहित फॉण्ट यूनिकोड ६.० अनुकूल हैं।
भारतीय प्रौद्योगिकी संस्थान, जोधपुर
भारतीय प्रौद्योगिकी संस्थान राजस्थान (Indian Institute of Technology Rajasthan) भारत का प्रौद्योगिकी शिक्षण का संस्थान है। यह राजस्थान के जोधपुर में स्थित है। यह सन् २००८ और २००९ के बीच खुले आठ नये भारतीय प्रौद्योगिकी संस्थानों में से एक है।
आईटीआई क्या है
वॉकमैन-चाणक्य
वॉकमैन-चाणक्य एक मुफ्त नॉन-यूनिकोड हिन्दी फॉण्ट है। यह दिखने में कुछ हद तक चाणक्य फॉण्ट जैसा होता है तथा उसके मुफ्त विकल्प के तौर पर प्रचलित है।
जहाँ चाणक्य में बिना किसी अलग सॉफ्टवेयर (रेमिंगटन हेतु ४सी लिपिका, इन्स्क्रिप्ट हेतु ई-पण्डित आइऍमई) के नहीं लिखा जा सकता वहीं वॉकमैन-चाणक्य में बिना किसी अलग औजार के भी रेमिंगटन लेआउट द्वारा लिखा जा सकता है। इन्स्क्रिप्ट लेआउट द्वारा लिखने के लिये ई-पण्डित आइऍमई नामक औजार है।
वॉकमैन-चाणक्य शृंखला में ९०१, ९०२, ९०३ आदि कई वैरियेंट हैं जिनका कीबोर्ड लेआउट एवं कैरैक्टर मैप एक समान है। वॉकमैन-चाणक्य का उपयोग कुछ प्रकाशनों द्वारा पुस्तकों की छपायी हेतु किया जाता है।
ओलम्पियाड
ओलम्पियाड एक चार वर्ष की अवधि है, जो शास्त्रीय ग्रीस के ओलम्पिक खेलों के साथ संबंधित है। वर्तमान समय में एक ओलम्पियाड उस वर्ष जिसमें ग्रीष्मकालीन ओलम्पिक खेल आयोजित होनें है की एक जनवरी से शुरु होकर चार वर्ष तक चलता है। पहला आधुनिक ओलम्पियाड 1896 में शुरू हुआ था और वर्तमान व 29वा 2008 में शुरू हुआ।
आधुनिक ओलम्पियाड चार लगातार कैलेंडर के वर्षों की अवधि है, जो पहले साल की एक जनवरी से लेकर चौथे वर्ष के दिसंबर की इकतीस तक चलता है। ओलम्पियाड 1896 में एथेंस में मनाए गये  पहले खेलों के ओलम्पियाड से यथाक्रम क्रमांकित हैं। XXIX ओलंपियाड 1 जनवरी 2008 को शुरू हो गया था। ग्रीष्मकालीन ओलम्पिक अधिक सही ढंग से ओलंपियाड के खेलों के रूप में इंगित किये जाते हैं। पहला पोस्टर जिसने खेलों की घोषणा इस शब्द के प्रयोग के साथ कि थी वो लॉस एंजिल्स में आयोजित हुए 1932 ग्रीष्मकालीन ओलम्पिक के लिए था, जिसमें वाक्यांश का प्रयोग था: "कॉल टू द गेम्स ऑफ द Xth ओलंपियाड"।
गाया परिकल्पना
गाया परिकल्पना यह प्रस्ताव है कि पृथ्वी पर सभी जीव व उनके अकार्बनिक वातावरण जटिल प्रणाली के रूप में ग्रह पर जीवन के लिए शर्तों को बनाए रखने के लिये, बारीकी से एक एकल और आत्म विनियमन एकीकृत कर रहे हैं।
नैनपुर
नैनपुर (Nainpur) भारत के मध्य प्रदेश राज्य के मंडला ज़िले में स्थित एक नगर है।
नैनपुर मण्डला जिले की एक तहसील है, यह 22.26 अंश अक्षांश एवं 80. 10 देशांश पर, मंडला जिले मैं स्थित है, स्वतंत्रता पूर्व से इस शहर में जबकी रेलगाड़ियाँ अपने नेरोगेज रूप से पूरे भारत में दौड़ा करती थीं तब नैनपुर चार भिन्न दिशाओं एवं जिलों से आने-जाने वाली गाड़ियों का जंक्शन था, हैं तो आज बड़ी गेज भी लेकिन अब इस जंक्शन में वो बात नहीं है जो ब्रिटिश काल में थी।
ह्यूगो पुरस्कार
ह्यूगो पुरस्कार (अंग्रेज़ी: Hugo Award, ह्यूगो अवार्ड) हर साल उस वर्ष में छपी सर्वश्रेष्ठ विज्ञान कथाओं के लिए दिया जाता है। इसका नाम ह्यूगो गर्न्स्बैक (Hugo Gernsback) की स्मृति में रखा गया था जिन्होनें "अद्भुत कहानियाँ" (Amazing Stories, अमेज़िंग स्टोरीज़) नाम की विज्ञान कथा पत्रिका शुरू करी थी। यह इनाम विश्व विज्ञान कथा संगठन (World Science Fiction Society, वर्ल्ड साइंस फ़िक्शन सोसाइटी) दिया करती है और सब से पहले ह्यूगो पुरस्कार सन् १९५३ में दिया गया था।
अजीत अंजुम
अजीत अंजुम वरिष्ठ पत्रकार एवं लेखक हैं। अजीत अंजुम न्यूज़ 24 और इंडिया टीवी समाचार चैनलों के प्रबंध संपादक का दायित्व संभाल चुके हैं।पत्रकारिता के क्षेत्र में उनके महत्वपूर्ण योगदान को लेकर उन्हें रामनाथ गोयनका पुरस्कार से सम्मानित किया जा चुका है।
अजीत अंजुम का जन्म 7 अप्रैल 1969 को बिहार के बेगूसराय जिले में हुआ था। प्रारम्भिक शिक्षा बेगूसराय और दरभंगा में हासिल करने के पश्चात इन्होंने बिहार विश्वविद्यालय से संबद्ध लंगट सिंह महाविद्यालय, मुजफ्फरपुर से ग्रेजुएशन किया। अजीत अंजुम के पिता रामसागर प्रसाद सिंह बिहार न्यायिक सेवा से संबद्ध थे और पटना के जिला एवं सत्र न्यायाधीश के पद से सेवानिवृत्त हुए।अजीत ने पत्रकारिता की शुरुआत मुजफ्फरपुर में अध्ययन के दौरान ही कर दी थी। पाटलिपुत्र टाइम्स के लिए मुफस्सिल संवाददाता के रुप में लेख लिखते हुए इन्होंने अपना नाम 'अजीत कुमार' से बदलकर अजीत अंजुम कर लिया। पटना में फ्रीलांसिग करते हुए अजीत ने मुंबई और दिल्ली से प्रकाशित होने वाले धर्मयुग, साप्ताहिक हिंदुस्तान, दिनमान और रविवार में लिखते हुए अपनी कलम को धार दी। अजीत सन् 1989 में पत्रकारिता में नई जमीन की तलाश में दिल्ली आ गए और लंबे संघर्ष के पश्चात 'अमर उजाला' में डेस्क पर इनको नियुक्ति मिल गई। बाद में 'चौथी दुनिया' में काम करते हुए अजीत के लेख जनसत्ता में भी छपने लगे।
1994 में अजीत अंजुम प्रिंट मीडिया को अलविदा कहकर अनुराधा प्रसाद की कंपनी 'बीएजी फिल्म्स' से जुड़ गए जहां उन्हें राजीव शुक्ला के चर्चित टॉक शो 'रूबरू' के निर्देशन की जिम्मेदारी मिली। उन्होंने अपने करियर का सबसे लंबा वक्त 'बीएजी फिल्म्स' में ही बिताया। इस दौरान उन्होंने दर्जनों शो प्रोड्यूस किए। एक साल के लिए अजीत अंजुम बतौर सीनियर प्रोड्यूसर 'आजतक' में रहे लेकिन फिर 'बीएजी फिल्म्स' वापस लौट आए। साल 2007 में अजीत अंजुम के निर्देशन में ही 'न्यूज़ 24' समाचार चैनल शुरू हुआ।अजीत लंबे समय तक न्यूज 24 के प्रबंध संपादक रहे जिसके बाद उन्होंने 'इंडिया टीवी' को अपनी सेवाएं दी। मुज़फ़्फ़रपुर में स्नातक के दौरान, अजीत अंजुम ने लिखने और पढ़ने में रुचि लेना शुरू किया, उस समय उनका नाम अजीत कुमार था लेकिन यह नाम बहुत ही सामान्य था इसी कारण उन्होंने अपना नाम अजीत कुमार से बदलकर अजीत अंजुम रख लिया।
'बीएजी फिल्म्स' के लिए काम करते हुए अजीत अंजुम ने स्टार न्यूज के लिए 'सनसनी ', 'रेड अलर्ट ' और 'पोल खोल ' जैसे शो प्रोड्यूस किए । वर्ष 2010 में बिहार में आई भयावह बाढ़ पर रिपोर्टिंग के लिए अजीत अंजुम को पत्रकारिता के सबसे प्रतिष्ठित रामनाथ गोयनका पुरस्कार से सम्मानित किया गया। अजीत अंजुम ने बिहार में बाढ़ को लेकर न्यूज़ 24 पर 'राहत लेकर चलो बिहार' के नाम से एक मुहिम चलाई। किसी भी मीडिया संस्थान द्वारा चलाई गई यह पहली इस तरह की मुहिम थी। इस अभियान का ही ये नतीजा था कि बाढ़ राहत के दौरान सैकड़ों ट्रक राहत सामग्री बाढ़ पीड़ितों तक पहुंचाई गई। अजीत अंजुम की उपलब्धियों को देखते हुए 'फेम इंडिया' मैगजीन ने साल 2016 के अपने सर्वे में उन्हें बिहार के 50 सबसे प्रभावशाली लोगों की सूची में जगह दी।
हेनरी कैविल
हेनरी विलियम डालग्लीश केविल (जन्म 5 मई 1983) एक ब्रिटिश अभिनेता है। यह "द काउंट ऑफ मोंटी क्रिसटो", "स्टारडस्ट" और "इमोर्टलस" जैसी फ़िल्मों में काम कर चुकें हैं। यह अपनी "शोटाइम" की टीवी श्रृंखला "द ट्यूडर" में 2007 से 2010 के बीच निभाई गई चार्ल्स ब्रैंडन, प्रथम ड्यूक ऑफ सफ़क, कि भूमिका के लिए भी प्रसिद्ध हैं। यह 2013 की फ़िल्म मैन ऑफ स्टील में सुपरमैन का किरदार निभा रहें हैं, इसके बाद वे 2015 को और 2017 को जस्टिस लीग में भी सुपरमैन के अविनय में दिखाई दिए थे इसके अलावा उनकी कई और फिल्में हैं।
जल स्तर
किसी सतह से स्वतंत्र बहते हुए अथवा ठहरे हुए जल की ऊपरी सतह की दूरी को जल स्तर कहते हैं। अधिकांशतः इसका प्रयोग भूमिगत जल के लिए किया जाता है।
!Savannah!
गंगाधर गाडगीळ
गंगाधर गाडगीळ (२५ अगस्त १९२३ - १५ सितंबर २००८) मराठी लेखक, अर्थतज्ज्ञ, समीक्षक। मराठी साहित्य में कथा साहित्य के योगदान के लिए उन्हें 'नव कथा के जन्मदाता ' कहा जाता है।
मुंबई में २५ अगस्त इ.स. १९२३ में जन्म लेकर गाडगीळ जी ने स्कूली शिक्षा गिरगाव स्थित 'आर्यन एज्यूकेशन सोसायटी' में पूरी की। इस स्कूल से १९३८ में मॅट्रिक के बाद १९४४ में चर्नीरोड स्थित विल्सन महाविद्यालय से अर्थशास्त्र, राज्यशास्त्र व इतिहास विषय लेकर एमए किया।
एमए करने के बाद दोन साल में मुंबई के रुपारेल कॉलेज में प्राध्यापक पद पर नोकरी की प्रारंभ की। शुरुआती के दौर में सुरत के किकाभाई प्रेमचंद महाविद्यालय और उसके बाद मुंबई स्थित पोद्दार, सिडनहॅम एवं रुपारेल महाविद्यालय में प्राध्यापक के रूप में कार्य किया। १९६४ से १९७१ के दौरन उन्होंने मुंबई के नरसी मोनजी कॉलेज ऑफ कॉमर्स ऍण्ड इकॉनॉमिक्स में प्राचार्य के तौर पर काम किया। १९७१ से १९७६ के दौरान आपटे उद्योग समुह के सलाहकार और उसके बाद वालचंद उद्योग समुह में आर्थिक सलाहकार के रूप में कार्य किया।
बहु-खेल प्रतियोगिता
बहु-खेल प्रतियोगिता एक संगठित खेल स्पर्धा है, जो प्रायः एकाधिक दिनों तक चलती है, जिसमें ज्यादातर राष्ट्र-राज्यों की संगठित टीमों के एथलीटों के बीच विभिन्न खेलों में प्रतिस्पर्धाए आयोजित होती हैं। पहली प्रमुख, आधुनिक, अंतरराष्ट्रीय महत्व की बहु-खेल प्रतियोगिता ओलम्पिक खेल थे। ओलम्पिक खेलों के पश्चात कई प्रादेशिक बहु-खेल की प्रतियोगिताए स्थापित हो चुकी हैं। अधिकतम प्रतियोगिताओं की मूल संरचना समरूप ही है। खेल कई दिनों की अवधि में "मेजबान शहर" में व उसके आसपास आयोजित होतें हैं, जो प्रत्येक प्रतियोगिता के लिए परिवर्तित होता है। देश प्रत्येक प्रतियोगिता के लिए राष्ट्रीय टीमों को भेजते हैं, जिसमें विविध किस्म के खेलों में भाग लेने वाले व्यक्तिगत एथलीट और टीमें शामिल होती हैं।
आइऍसओ रिकॉर्डर पावर टॉय
आइऍसओ रिकॉर्डर पावर टॉय विंडोज़ ऍक्सपी, २००३, विस्टा तथा ७ हेतु एक आइऍसओ तथा सीडी/डीवीडी रिकॉर्डिंग सॉफ्टवेयर है। यह अलॅक्स फिनमैन द्वारा बनाया गया है तथा बीऍसडी लाइसेंस (ऍडवर्टाइजिंग क्लॉज सहित) जैसे लाइसेंस वाला एक मुक्त स्रोत सॉफ्टवेयर है। थर्ड पार्टी उत्पाद होने के बावजूद, इसकी माइक्रोसॉफ्ट द्वारा अनाधिकारिक रूप से संस्तुति की जाती है।
इस सॉफ्टवेयर का उपयोग एक आइऍसओ फाइल से सीडी या डीवीडी बनाने तथा सीडी या डीवीडी से आइऍसओ इमेज बनाने हेतु किया जाता है। इसके अतिरिक्त यह फाइलों तथा फोल्डरों से भी आइऍसओ इमेज बना सकता है।
यह सॉफ्टवेयर:-
विंडोज़ ऍक्सपी पर यह सॉफ्टवेयर सीडी से बड़ी चीज नहीं बना पाता।
संस्करण ३.१ से यह विंडोज़ ७ के साथ भी कम्पैटिबल है।
गिरीश चन्द्र तिबाड़ी
गिरीश चन्द्र तिवाऱी 'गिर्दा' (10 सितम्बर 1945 – 22 अगस्त 2010) भारत के उत्तराखण्ड के पटकथालेखक, निदेशक, गीतकार, गायक, जनकवि एवं सामाजिक कार्यकर्ता थे। उत्तराखण्ड राज्य आंदोलन में आपने अपनी कविताओं व गीतों के माध्यम से उत्तराखंडी जनमानस को एकत्रित करने में पूर्ण सफलता पायी।रचनायें- अंधा युग ,अंधेरी नगरी,भारत दुर्दशा,नगाड़े खामोश,धनुष्यग,शिखरों के स्वर,इत्यादि पिथौरागढ़ जिले के प्रसिद्ध झुसिया दमायी पर शोध ग्रंथ लिखा ह
चन्द्रकुंवर बर्त्वाल
चन्द्र कुंवर बर्त्वाल (20 अगस्त 1919 - १९४७) हिन्दी के कवि थे। उन्होंने मात्र 28 साल की उम्र में हिंदी साहित्य को अनमोल कविताओं का समृद्ध खजाना दे दिया था। समीक्षक चंद्र कुंवर बर्त्वाल को हिंदी का 'कालिदास' मानते हैं। उनकी कविताओं में प्रकृतिप्रेम झलकता है।
चन्द्र कुंवर बर्त्वाल जी का जन्म उत्तराखण्ड के चमोली जिले के ग्राम मालकोटी, पट्टी तल्ला नागपुर में 20 अगस्त 1919 में हुआ था। बर्त्वाल जी की शिक्षा पौड़ी, देहरादून और इलाहाबाद में हुई। १९३९ में इन्होने इलाहाबाद से बी०ए० की परीक्षा उत्तीर्ण की तथा १९४१ में एम०ए० में लखनऊ विश्वविद्यालय में प्रवेश लिया। यहीं पर ये श्री सूर्यकांत त्रिपाठी 'निराला' जी के सम्पर्क में आये।
प्रकृति के चितेरे कवि, हिमवंत पुत्र बर्त्वाल जी अपनी मात्र २८ साल की जीवन यात्रा में हिन्दी साहित्य की अपूर्व सेवा कर अनन्त यात्रा पर प्रस्थान कर गये। १९४७ में इनका आकस्मिक देहान्त हो गया।
१९३९ में ही इनकी कवितायें "कर्मभूमि" साप्ताहिक पत्र में प्रकाशित होने लगी थी, इनके कुछ फुटकर निबन्धों का संग्रह "नागिनी" इनके सहपाठी श्री शम्भूप्रसाद बहुगुणा जी ने प्रकाशित कराया। बहुगुणा जी ने ही १९४५ में "हिमवन्त का एक कवि" नाम से इनकी काव्य प्रतिभा पर एक पुस्तक भी प्रकाशित की। इनके काफल पाको गीति काव्य को हिन्दी के श्रेष्ठ गीति के रूप में "प्रेमी अभिनन्दन ग्रन्थ" में स्थान दिया गया। इनकी मृत्यु के बाद बहुगुणा जी के सम्पादकत्व में "नंदिनी" गीति कविता प्रकाशित हुई, इसके बाद इनके गीत- माधवी, प्रणयिनी, पयस्विनि, जीतू, कंकड-पत्थर आदि नाम से प्रकाशित हुये। नंदिनी गीत कविता के संबंध में आचार्य भारतीय और भावनगर के श्री हरिशंकर मूलानी लिखते हैं कि "रस, भाव, चमत्कृति, अन्तर्द्वन्द की अभिव्यंजना, भाव शवलता, व्यवहारिकता आदि दृष्टियों से नंदिनी अत्युत्तम है। इसका हर चरण सुन्दर, शीतल, सरल, शान्त और दर्द से भरा हुआ है।
हेलो २
हेलो २ () एक प्रथम-व्यक्ति शूटर वीडियो गेम है जो बंजी द्वारा विकसित किया गया है। इसे एक्सबॉक्स 360 पे ९ नवम्बर २००४ को रिलिज़ किया गया था। यह "हेलो" शृंखला का दुसरा गेम है और २००१ में बने "" का अगला भाग है। माइक्रोसॉफ्ट ने ३१ मई २००७ को इसका माइक्रोसॉफ्ट विंडोज़ संसकरण रिलिज़ किया जिसे उसीकी अंतर्गत टीम माइक्रोसॉफ्ट गेम स्टूडियोज़ ने विकसित किया है। गेम में नए गेम इंजिन व हेवोक फिज़िक्स इंजिन का उपयोग किया गया है व नए हथियार, गाडियां व मल्टीप्लेयर नक़्शे डाले गए हैं। खिलाड़ी इसमें मास्टर चीफ़ और परग्रही आर्बिटर दोनों के नज़रिए से खेलता है जो छब्बीसवीं शताब्दी में संयुक्त राष्ट्र अंतरिक्ष कमांड और कोवनंट के बिच चल रहे युद्ध का हिस्सा है।
"कॉम्बैट इवोल्व्ड" की सफलता के बाद इसके अगले भाग की प्रतीक्षा व उत्सुकता चरम सीमा पर थी। बंजी ने प्रेरणा उन कड़ियों व बिंदुओं से लि जो पिछले गेम में छोड़ दिए गए थे जिसमे एक्सबॉक्स लाइव पर मल्टीप्लेयर प्रकार शामिल है। वक्त की कमी व गेम के आकार के चलते किए गए कांट-छांट के कारण, जिसमें एक अधूरा अंत शामिल है, स्टूडियो के कई लोग असंतुष्ट थे। "हेलो २" के प्रचार अभियान में एक अन्य खेल "आई लव बीज़" शामिल था जिसमे खिलाड़ी वास्तविक दुनियां से संबंधी पहेलियाँ सुलझाते हैं।
रिलीज़ होते ही "हेलो २" एक्सबॉक्स लाइव पर बेहद लोकप्रिय गेम बन गया और इसका एक्सबॉक्स 360 पर का यह रेकॉर्ड "गियर्स ऑफ़ वॉर" ने दो वर्ष बाद तोडा। २० जून २००६ तक इसे एक्सबॉक्स लाइव पर ५० करोड़ बार खेला जा चूका है। "हेलो २" एक्सबॉक्स का सर्वश्रेष्ठ बिक्री वाला प्रथम-पीढ़ी का गेम है जिसकी केवल अमेरिका में ही ६३ लाख प्रतियाँ बिक चुकी है। इसे समिक्षों द्वारा काफ़ी सराहा गया जिन्होंने इसके मल्टीप्लेयर की बेहद तारीफ की। इसके अभियान की काफ़ी आलोचना की गई जिसमे अधूरा अंत शामिल है।
घीसादास
संत घीसादास भक्तिकाल के कवि एवं सन्त थे। उन्हें संत कबीर के शिष्यों में से एक माना जाता है। हालांकि वे कबीर जी के समकालीन नहीं थे। घीसा दास जी गांव खेखड़ा  जिला मेरठ उत्तर प्रदेश में हुए थे। वही उनकी यादगार भी बनी हुई है। कहा जाता है उन्हें 7 वर्ष की आयु में परमात्मा मिले थे।
कहा जाता है वे 7 वर्ष की छोटी सी आयु में गांव के पास ही खेल रहे थे वहां और भी बालक थे, एक वृद्धा भी उनके आसपास बैठी थी तभी ज़िंदा बाबा के रूप में परमात्मा आए और समझाने लगे कि बेटा भक्ति किया करो, जिन देवी देवताओं की उपासना तुम गांव वगैरह में मात पिता के साथ जाकर करते हो पूर्ण परमात्मा उनसे कोई अन्य है।
घीसा नाम के छोटे से बालक को इन बातों में विशेष उत्सुकता लगी। तब उस छोटे से बालक घीसा दास जी को परमात्मा उस जगह से थोड़ी दूर 200 गज के लगभग ले गए और उन्हें पूरा ज्ञान समझाया तथा वहां से उनकी आत्मा को सतलोक ले गए।
उधर वह बच्चा वहां बेहोंश होकर लुढ़क गया और परमात्मा अन्तर्ध्यान हो गए। यह दृश्य वह बतेरी नाम की वृद्धा देख रही थी। उसने देखा कि उन संत ने कमंडल से कुछ जल वगैरह पिलाया और बच्चा बेहोश हो गया। उसने जाकर गांव में सूचना दी  सारी बात बताई। उसे उठाकर घर लाए। उसके माता पिता चिंतित होकर बेहोश हो गए। इकलौता पुत्र था, बहुत दिनों बाद प्राप्त हुआ था। दोपहर बाद की बात थी। सारी रात बेहोश रहे। सवेरे आदरणीय घीसादास जी जब होश में आए तो तो परमात्मा का पूरा परिचय दिया। बताया परमात्मा कबीर साहेब जी आए थे मुझे सतलोक लेकर गए। वैसे माता पिता ने उनकी बातों में दिलचस्पी नहीं ली, उन्हें तो अपना बच्चा जीवित मिल गया, सौ सौ शुक्र मनाए। बात आई गई हो गई। आगे चलकर ये महापुरुष संत घीसा दास जी नाम से प्रसिद्ध हुए, उनके आश्रम की खेखड़ा मेरठ नाम से आज भी यादगार बनी हुई है। आप जी कबीर जी को परमात्मा मानने के साक्षी हैं।
उनके गांव के चौधरी जीता जाट को चमत्कार दिखाया तथा पूूूरे गांव को संकटों से मुक्त करवाया था तबसे उनके गांव वाले उनका अनुसरण करने लगे।
अभंग
अभंग विट्ठल या विठोबा की स्तुति में गाये गये छन्दों को कहते हैं।
महाराष्ट्र के वारकरी सम्प्रदाय के संतों ने 13वीं सदी के दौरान समाज में अलख जगाने के जो छंद क्षेत्रीय भाषा में गाये, उन्हें अभंग के नाम से जाना जाता है। यह एक प्रकार से हिंदी के छंद की तरह है। मोटे और पर छंद के उलट, अभंग में मात्राओं के स्थान पर अक्षरों की संख्या गिनी जाती है। अक्षरों की संख्या का पालन कठोरता से नहीं किया जाता बल्कि, यों कहना सही होगा कि उच्चारण की सुविधानुसार अक्षरों की संख्या कम-ज्यादा हो सकती है।
अभंग दो प्रकार के होते हैं - चार चरणों के और दो चरणों के.चार चरणों वाले अभंग की प्रथम तीन चरणों में 6-6 अक्षर होते हैं जबकि अंतिम चरण में चार अक्षर. इसके साथ ही दूसरे और तीसरे चरणों में यमक का पुट होता है। रही बात चौथा चरण की तो वह अभंग को पूर्णता प्रदान करता है-
काय करूँ आता, धरुनिया भीड़
दो चरणों वाले अभंग के प्रत्येक चरण में 8-8 अक्षर होते हैं और अंत में यमक होता है-
प्रथम-व्यक्ति शूटर
प्रथम-व्यक्ति शूटर () वीडियो गेम का एक प्रकार है जिसमें गेमप्ले बन्दूक के निशाने पे ध्यान केंद्रित करता है, अर्थात खिलाड़ी एक नायक की आंखों के माध्यम से लड़ाई का अनुभव लेता है।
किशनजी
जुलाई 1956 में आंध्रप्रदेश के करीमनगर में जन्में माओवादी नेता मल्लोजुला कोटेश्वर राव ऊर्फ किशनजी ने हैदराबाद में अपनी पढ़ाई की और 70 के दशक में नक्सल आंदोलन में शामिल हुये. अलग-अलग राज्यों में प्रह्लाद, मुरली, रामजी, जयंत, श्रीधर के नाम से मशहूर माओवादी नेता मल्लोजुला कोटेश्वर राव को मीडिया में किशनजी के नाम से जाना जाता था।
एक स्वतंत्रता संग्राम सेनानी के घर पैदा हुये कोटेश्वर राव सबसे पहले बंगाल में चले लालगढ़ के आंदोलनों के कारण मीडिया में सामने आये। लेकिन नक्सल आंदोलनों में उनकी सक्रियता पिछले 35 सालों से थी। मीडिया में सबसे अधिक बयान देने वाले कोटेश्वर राव ने आपातकाल के आसपास नक्सल आंदोलन की राह पकड़ी थी और बाद में पीपुल्स वार ग्रूप की स्थापना में बड़ी भूमिका निभाई.  पीपुल्स वार ग्रूप, पार्टी युनिटी और एमसीसी के विलय में कोटेश्वर राव को सबसे महत्वपूर्ण कड़ी के रूप में देखा जाता रहा है। उनकी पत्नी सुजाता भी उनके साथ ही नक्सल आंदोलन में सक्रिय थी।
केंद्रीय गृह सचिव आरके सिंह के अनुसार पश्चिम बंगाल के पश्चिमी मिदनापुर जिलांतर्गत बुरीशोल के जंगलों में स्थित कुशबोनी गाँव में सुरक्षा बलों के साथ मुठभेड़ हुई और पुलिस ने 24 नवम्बर 2011 को पुलिस ने किशन जी को मार गिराया.
देसी बॉयज
देसी बॉयज एक हिदीं फिल्म है जिसका निर्देशन डेविड धवन के बेटे रोहित धवन कर रहे है। फिल्म में मुख्य भूमिका में अक्षय कुमार, जॉन अब्राहम, दीपिका पादुकोण एंव चित्रांगदा सिंह है और संजय दत्त एक अतिथि कलाकार के रूप में है। फिल्म २५ नवम्बर २०११ को रिलिज़ हुई थी।
जैरी (अक्षय कुमार) और निक (जॉन अब्राहम) मूलतः ब्रिटेन के ऑक्सफोर्ड विश्वविद्यालय में विदेशी छात्रों के रूप में अध्ययन करने के लिए आए थे। कुछ सालों बाद दोनो लंदन में अच्छा जीवन बिता रहे होते है। निक एक इन्वेस्टर बन चुका होता है और उसकी मंगनी राधिका (दीपिका पादुकोण) के साथ हो जाती है। जैरी निक के पैसों पे आराम कि शैली जीता है और अपने भतीजे वीर को ले आता है, साथ हि अपनी पुरानी टीचर तान्या (चित्रांगदा सिंह) के साथ रोमांस चालु रखता है। पर जल्द ही रिसेशन के चलते निक नौकरी गवां बैठता है और इधर जन कल्याण वाले वीर को अनाथ आश्रम में डालने कि धमकी दे देते है। जब दोनो को कोई और आसार नज़र नहीं आता तब उन्हे जानेमाने स्ट्रिप-क्लब "Desi Boyz" का मालिक (संजय दत्त) काम पे रख लेता है। पर बाद में अपने अहंकार के चलते दोनो प्रतिस्पर्धी बन जाते है।"देसी बॉयज" के चित्रिकरण का काम ७ नवम्बर २०१० को शुरु हुआ और मई २०११ तक पुरा कर लिया गया। फिल्म कि मुख्य अदाकारा का रोल सोनम कपूर को पेश किया गया था पर उसने इसे नकार दिया। अफवाहों के मुताबिक फिल्म अनुष्का शर्मा को भि पेश कि गई थि पर उसने इन अफवाहों को खारिज़ कर दिया। अंततः दीपिका पादुकोण एंव चित्रंगदा सिंह को मुख्य अदाकाराओं के रूप में ले लिया गया।
रिलिज़ के बाद समीक्षकों ने "देसी बॉयज" को मिली जुली प्रतिक्रिया दी। द टाईम्स ऑफ़ इंडिया ने फिल्म को ३.५ सितारें देकर अक्षय और जॉन की जोडी़ की सराहना की तथा इसे महिलाओं के लिए खास उपहार कहा। तरन आदर्श ने फिल्म को २.५ की रेटिंग देते हुए इसके दुसरे हाफ को बोरियत भरा कहा।
अज़ान (फ़िल्म)
अज़ान (, ) २०११ में प्रशांत चढ्ढा द्वारा बनाई गई एक्षन फिल्म है जिसमें सचिन जोशी एवं कैंडिस बाऊचर मुख्य कलाकार है। यह भारत में बनी महंगी फिल्मो में से एक है।
किशोरी शहाणे
किशोरी शहाणे एक प्रख्यात शास्त्रीय तथा लोक नर्तकी है तथा मराठी फिल्म इंडस्ट्री की अभिनेत्री है।
हेलो ४
हेलो ४ एक आगामी वीडियो गेम है और "हेलो सिरिस" कि आठवें किस्त है। "हेलो ४" एक नई श्रंखला "रिक्लेमर" का पहला गेम है। यह नया गेम ३४३ इंडस्ट्री द्वारा विकसित किया गया है जबकी पिछले सारे हेलो गेम्स बञी द्वारा विकसित किए गए थे। गेम कि शुरुआत "हेलो ३" के कुछ समय पश्चात होती है और खेल के मुख्य किरदार मास्टर चिफ और उसकी सथी कोर्टाना पे केंद्र करती है।
माइक्रोसॉफ्ट के यूनाइटेड किंगडम के संचालक स्टिफन मैक'गिल के अनुसार "हेलो: कॉबेक्ट इवोलव्ड एनिवर्सरी" कि रिलिज़ नए प्रशंसकों को "हेलो ४" कि ओर आकर्षित करने में सहायक होगी।
गामा ध्रुवमत्स्य तारा
गामा ध्रुवमत्स्य, जिसका बायर नाम "गामा उर्साए माइनोरिस" (γ Ursae Minoris या γ UMi) है, ध्रुवमत्स्य तारामंडल में स्थित एक तारा है। यह पृथ्वी से लगभग ४८० प्रकाश वर्ष की दूरी पर है और पृथ्वी से देखी गई इसकी चमक (सापेक्ष कान्तिमान) लगभग +३.०३ मैग्नीट्यूड पर मापी गई है।
गामा ध्रुवमत्स्य तारे को अंग्रेज़ी में कभी-कभी "फ़रकाड" (Pherkad) भी कहते हैं। यह नाम अरबी के "फ़रक़द" () शब्द से लिया गया है, जिसका अर्थ "(गाय का) बछड़ा" है। इस नाम में 'क़' के उच्चारण पर ध्यान दें क्योंकि यह 'क' से ज़रा भिन्न है।
गामा ध्रुवमत्स्य एक A3 Ib श्रेणी का दानव तारा है। इसकी निहित चमक (निरपेक्ष कान्तिमान) सूरज की १,१०० गुना है। इसका द्रव्यमान हमारे सूरज के द्रव्यमान का लगभग ४ गुना और व्यास हमारे सूरज के व्यास का १५ गुना है। इसकी सतह का अनुमानित तापमान लगभग ८,६०० कैल्विन है। यह एक परिवर्ती तारा है जिसकी चमक समय के साथ ज़रा-बहुत ऊपर-नीचे होती रहती है।
संधि (बहुविकल्पी)
संधि संस्कृत का एक शब्द है जिसका सामान्य अर्थ होता जोड़, जुड़ाव, योजन इत्यादि। संधि का आधुनिक हिन्दी में कई अन्य अर्थों में भी प्रयोग होता है जिसमें समझौता या सुलह करना मुख्य है।
चेंजलिंग
चेंजलिंग () वर्ष 2008 कि एक अमेरिकी अंग्रेज़ी नाटक फ़िल्म है, जो क्लिंट ईस्टवुड द्वारा निर्देशित और जे माइकल स्टरेकजिन्स्की द्वारा लिखित है। फ़िल्म 1928 के लॉस एंजिल्स की कुछ वास्तविक जीवन की घटनाओं के भाग पर आधारित है, तथा फ़िल्म माँ, क्रिस्टीन कोलिन्स, के दृष्टिकोण से लिखी गई है। फ़िल्म में मुख्य अभिनय में एंजेलिना जोली हैं, जो एक महिला का किरदार निभाती जिसका अपने लापता बेटे के साथ पुनर्मिलन होता है—परन्तु यह एहसास होता है कि वह एक बहुप्रिय है।
पैट्रिक हॅनरी
पैट्रिक हॅनरी (अंग्रेज़ी: Patrick Henry, जन्म: २९ मई १७३६, मृत्यु: ६ जून १७९९) संयुक्त राज्य अमेरिका के आरम्भिक दौर के एक राजनेता और वक्ता थे जिन्हें कभी-कभी उस देश के राष्ट्रपिताओं में भी गिना जाता है। उन्होंने अमेरिका के वर्जिनिया राज्य में ब्रिटेन के खिलाफ़ चलाये गए स्वतंत्रता संग्राम का नेतृत्व किया था और सन् १७७६ से १७७९ तक और फिर १७८४ से १७८६ तक के कालों में उस सूबे के राज्यपाल भी रहे थे। उन्हें अपने दिए गए "मुझे आज़ादी दो या मौत दो" (Give me Liberty, or give me Death) के नारे के लिए याद किया जाता है।
पैट्रिक हॅनरी के पारिवारिक नाम 'हॅनरी' को कभी-कभी देवनागरी में 'हेनरी' भी लिखा जाता है, लेकिन ध्यान दीजिये की इसमें 'ह' पर लगी 'ऍ' की मात्रा का उच्चारण 'ए' की मात्रा से ज़रा भिन्न है।
मुहम्मद ज़िया-उल-हक़
जनरल मुहम्मद ज़िया उल हक़ (, जन्म: १२ अगस्त १९२४, देहांत: १७ अगस्त १९८८) पाकिस्तान के चौथे फ़ौजी तानाशाह और छठे राष्ट्रपति थे। उनका शासन जुलाई १९७७ से अगस्त १९८८ में हवाई जहाज़ दुर्घटना में हुई उनकी मृत्यु तक चला। उन्हें १९७६ में तब के प्रधानमन्त्री ज़ुल्फ़िकार अली भुट्टो ने सेनाधाक्ष बनाया था लेकिन उन्होंने तख़्ता पलटकर शासन पर सैनिक क़ब्ज़ा जमा लिया और भुट्टो को फांसी दिलवा दी। उनके शासनकाल में पाकिस्तान में गहरे इस्लामीकरण की नीतियाँ चलीं। उन्होने आर्थिक विकास के लिए पूंजीवादी नीतियाँ अपनाई जिस से पाकिस्तान की आर्थिक व्यवस्था में बहुत सुधार हुआ और वह भारतीय उपमहाद्वीप के सब से तेज़ी से बढ़ने वाले देशों में आ गया। सन् १९७९ में शुरू हुए अफ़्ग़ानिस्तान में सोवियत संघ के हस्तक्षेप के खिलाफ़ उन्होने अमेरिका की सहायता से एक गुप्त युद्ध चलाया जिस से आगे चलकर सोवियत संघ को अफ़्ग़ानिस्तान छोड़ना पड़ा, लेकिन साथ-ही-साथ पाकिस्तान और उसके पड़ौसी इलाक़ों में कट्टरवादी उग्रवाद भी बढ़ गया।
जॉनी ली मिलर
जोनाथन "जॉनी" ली मिलर () (जन्म 15 नवम्बर 1972) एक अंग्रेज़ अभिनेता हैं। शुरुआती दिनों के दौरान इन्हें सर्वाधिक 1996 की फ़िल्मों "ट्रेनस्पॉटिंग" और "हैकर्स" में इनकी भूमिकाओं के लिए जाना जाता था। मिलर वर्ष 2008 तक कम सार्वजनिक विख्याति के साथ फ़िल्मों और रंगमंच में लगातार काम करतें रहें, 2008 में इन्होंने अमेरिकी टीवी सीरीज "एली स्टोन" के दो सत्रों में अभिनय किया इसके बाद ही यह ब्रॉडवे नाटक "आफ्टर मिस जूली" और बीबीसी निर्मित "एम्मा" में प्रमुख भूमिकाओं में नज़र आए। 2010 में यह शोटाइम श्रृंखला "डेक्सटर" के पांचवें सत्र के मुख्य प्रतिपक्षी जॉर्डन चेस की भूमिका में दिखें। 2011 में इन्होंने बेनेडिक्ट कंबरबैच के साथ रॉयल नेशनल थिएटर में आयोजित "फ्रेंकस्टीन" नाटक में अभिनय किया। मई 2011 में घोषणा की गई थी कि यह टिम बर्टन की फ़िल्म "डार्क शैडोज़" में रोजर कोलिन्स का किरदार निभाएंगे।
अयूब ख़ान
अयूब ख़ान कई विख्यात व्यक्तियों का नाम है -
ऑरलैंडो ब्लूम
ऑरलैंडो ब्लूम () अंग्रेज़ी अभिनेता है जो "द लॉर्ड ऑफ़ द रिंग्स" में लेगोलस व "समुंदर के लुटेरे" श्रृंखला में विल टर्नर का किरदार निभाने के लिए जाने जाते हैं।